stanford-oval/wikipedia huggingface dataset:
אירוויזיון 2025
המדינות המשתתפות > חצי הגמר השני

חצי הגמר השני יתקיים ב-15 במאי 2025, בו יצביעו גרמניה, צרפת והממלכה המאוחדת ויתחרו בו 16 מדינות.
עלה לגמר
מקום ראשון
מקום שני
מקום שלישי
מקום אחרון
| סדר | מדינות | אמן | שפה | שיר | תרגום לעברית |
| --- | --- | --- | --- | --- | --- |
| חצי ראשון | אוסטריה אוסטריה | ג'יי-ג'יי | אנגלית | "Wasted Love" | אהבה מבוזבזת |
| חצי ראשון | אוסטרליה אוסטרליה | גו-ג'ו | אנגלית וצרפתית | "Milkshake Man" | איש המילקשייק |
| חצי ראשון | אירלנד אירלנד | אמי | אנגלית | "Laika Party" | המסיבה של לייקה |
| חצי ראשון | ארמניה ארמניה | פארג | אנגלית | "Survivor" | שורד |
| חצי ראשון | יוון יוון | קלאוודיה | יוונית | "Asteromáta" | עיני כוכבים |
| חצי ראשון | לטביה לטביה | טאוטומייטאס | לטבית | "Bur man laimi" | תשמח אותי |
| חצי ראשון | ליטא ליטא | קטרסיס | ליטאית | "Tavo akys" | העיניים שלך |
| חצי ראשון | מונטנגרו מונטנגרו | נינה ז'יז'יץ' | מונטנגרית | "Dobrodošli" | ברוך הבא |
| חצי שני | גאורגיה גאורגיה | מריאם שנגליה | אנגלית וגאורגית | "Freedom" | חופש |
| חצי שני | דנמרק דנמרק | סיסאל | אנגלית | "Hallucination" | הזייה |
| חצי שני | ישראל ישראל | יובל רפאל | אנגלית, עברית וצרפתית | "New Day Will Rise" | יום חדש יעלה |
| חצי שני | לוקסמבורג לוקסמבורג | לורה ת'ורן | צרפתית | "La poupée monte le son" | הבובה מגבירה את הצליל |
| חצי שני | מלטה מלטה | מיריאנה קונטה | אנגלית | "Serving" | מגישה |
| חצי שני | סרביה סרביה | פרינץ | סרבית | "Mila" | אהובה |
| חצי שני | פינלנד פינלנד | אריקה ויקמן | פינית | "Ich komme" | אני באה |
| חצי שני | צ'כיה צ'כיה | אדוניס | אנגלית | "Kiss Kiss Goodbye" | לנשק, לנשק לשלום |
↑  להקת ניאונואן ניצחה בקדם המונטנגרי "מונטסונג" עם השיר "Clickbait" אך מפני שלהקה הופיעה עם גרסה קודמת של השיר בספטמבר 2023 בניגוד לחוקי האירוויזיון המחייבים שהשיר לא ייחשף לפני 1 בספטמבר של השנה שלפני האירוויזיון (במקרה הנ"ל 2024), הלהקה פרשה מייצוג המדינה בתחרות והזמרת נינה ז'יז'יץ' אשר הגיעה למקום השני בקדם המונטנגרי נבחרה על ידי רשות השידור המקומית לייצג את המדינה באירוויזיון 2025.
↑  במקור, שם השיר היה "Kant" (בתרגום חופשי ממלטזית: "שירה"). ב-4 במרץ 2025, תאגיד השידור המלטזי PBS הצהיר כי ה-EBU אסר להשתמש במונח "Kant" על בימת האירוויזיון ודרש שינויים במילות השיר, לאחר שדווח כי רשת השידור הבריטית BBC פרסמה תלונה בהתאם לתקנות רשות התקשורת הבריטית על כך שהמילה Kant משמשת כמשחק מילים עם המילה Cunt שבאנגלית פירושה פות או בסלנג, זונה. ב-13 במרץ, הודיעה קונטה כי שם השיר שונה ל-"Serving".
המדינות המשתתפות > גמר

הגמר יתקיים ב-17 במאי 2025 בו יופיעו חמש הגדולות (גרמניה, צרפת, איטליה, ספרד והממלכה המאוחדת) והמדינה המארחת (שווייץ) אליהן יתווספו 20 המדינות אשר יעלו לגמר משני חצאי הגמר (10 מדינות מכל חצי גמר).
| סדר | מדינות | אמן | שפה | שיר | תרגום לעברית |
| --- | --- | --- | --- | --- | --- |
| ייחשף ב-16 במאי | איטליה איטליה | לוצ'ו קורסי | איטלקית | "Volevo essere un duro" | רציתי להיות קשוח |
| ייחשף ב-16 במאי | גרמניה גרמניה | אבור וטינה | גרמנית | "Baller" | יורה |
| ייחשף ב-16 במאי | הממלכה המאוחדת הממלכה המאוחדת | ריממבר מאנדיי | אנגלית | "What the Hell Just Happend?" | מה לעזאזל קרה הרגע? |
| ייחשף ב-16 במאי | ספרד ספרד | מלודי | ספרדית | "Esa diva" | הדיווה ההיא |
| ייחשף ב-16 במאי | צרפת צרפת | לואן | צרפתית | "Maman" | אמא |
| 19 | שווייץ שווייץ | זואי מי | צרפתית | "Voyage" | מסע |
↑  הזוכה בפסטיבל המוזיקה בסן רמו 2025, הקדם הלאומי של איטליה, אולי עם השיר "Balorda nostalgia", הצהיר במהלך מסיבת העיתונאים בעקבות זכייתו כי טרם החליט על השתתפותו באירוויזיון; RAI העניקה לו עד 23 בפברואר 2025 לקבל החלטה. הזמר סירב לייצג את מדינתו בתחרות, ולכן מי שהגיע למקום השני בפסטיבל, לוצ'ו קורסי עם השיר "Volevo essere un duro", נבחר לייצג את המדינה.
מדינות אחרות > חברות מלאות באיגוד השידור האירופי

אנדורה אנדורה – ב-26 ביוני 2024, רשות השידור האנדורית, RTVA, אישרה כי המדינה לא תחזור לאירוויזיון 2025.
בולגריה בולגריה – ב-23 ביוני 2024, פרסמה רשות השידור הבולגרית, BNT, בחשבון ה-X (טוויטר) שלה כי ההחלטה על השתתפות המדינה באירוויזיון 2025 תתקבל בספטמבר 2024. בולגריה השתתפה לאחרונה באירוויזיון 2022 ופרשה מסיבות כלכליות.
בוסניה והרצגובינה בוסניה והרצגובינה – רשות השידור הבוסנית, BHRT, הודיעה כי היא שוקלת לחזור לתחרות בשנת 2025. בתוכנית לשנת 2024, רשות השידור התוותה את תוכניותיה לשנה הקרובה, עם הכרזות על תוכניות חדשות, דיון על קהלי יעד והצהרה: "אנחנו גם מאמינים שהגיע הזמן לשקול את חזרתם של נציגי בוסניה והרצגובינה לאירוויזיון 2025". עם זאת, באוקטובר 2023 הצהירה רשות השידור כי היא מצויה תחת הסנקציות מצד איגוד השידור האירופי ולכן לא ישתתפו בשנת 2024. פתרון הבעיות הפיננסיות של BHRT ותשלומי שירותי הדואר המהיר נותרו מכשול קריטי להשתתפותה של בוסניה והרצגובינה באירוויזיון. ב-17 ביולי 2024 רשות השידור הבוסנית, BHRT הודיעה כי בוסניה והרצגובינה לא תחזור להתחרות בשנת 2025. המדינה השתתפה בפעם האחרונה באירוויזיון 2016, הודות לתמיכה בחסות פרטית.
טורקיה טורקיה – ב-20 במאי 2024, טען נשיא טורקיה, רג'פ טאיפ ארדואן, כי טורקיה צריכה להימנע מהשתתפות בתחרות האירוויזיון מפני שהיא תומכת ב"נייטרליזציה מגדרית" ומאיימת על המשפחה המסורתית. טורקיה נטלה חלק בתחרות בפעם האחרונה באירוויזיון 2012.
מולדובה מולדובה – ב-15 בנובמבר 2024, רשות השידור המולדובנית, TRM, אישרה את השתתפותה בתחרות האירוויזיון לשנת 2025. מאז הודיעה TRM על פתיחת ההרשמה לקדם האירוויזיון ואף קבעה כי הגמר יתקיים ב-22 בפברואר 2025, אך ב-22 בינואר 2025 הודיעה TRM על פרישה מאירוויזיון 2025 מסיבות כלכליות. מולדובה נטלה חלק בתחרות האירוויזיון לאחרונה בשנת 2024.
מונקו מונקו – כשהשדרן המונגאסקי, TMC, עזב את איגוד השידור האירופי בשנת 2021, היה צורך ברשות שידור חדשה כדי להחזיר את המדינה לאירוויזיון, שהקמתה אושרה ב-29 בדצמבר 2022. ב-12 באפריל 2024 נודע כי חברת הטלוויזיה החדשה, TV Monaco, הפכה לחברה מלאה באיגוד. בנוסף, מונקו הקצתה 100,000 אירו בתקציב לשנת 2022 כדי לחזור לאירוויזיון באותה השנה, אך לבסוף זה לא קרה. המדינה לא חזרה לאירוויזיון 2025. מונקו השתתפה בפעם האחרונה באירוויזיון 2006.
סלובקיה סלובקיה – באוגוסט 2023, רשות השידור הסלובקית, RTVS, הודיעה כי היא שוקלת לחזור לאירוויזיון בשנת 2025. בספטמבר אותה השנה, דיבר ליובוש מצ'אי, מנכ"ל רשות השידור, על החזרה האפשרית של סלובקיה לאירוויזיון וציין כי המדינה "קיבלה הצעות טובות יחסית" להשתתף, ושהערוץ בודק דרכים אפשריות לבחור נציג. עם זאת, ב-8 באפריל 2024, השדרן הסלובקי אישר כי לא ישתתף באירוויזיון 2025 עקב קיצוץ בתקציב. סלובקיה נטלה חלק בתחרות בפעם האחרונה באירוויזיון 2012.
מדינות אחרות > לא חברות באיגוד השידור האירופי

ליכטנשטיין ליכטנשטיין – העיתון המקומי "Liechtensteiner Vaterland" דיווח כי שדרן הרדיו הלאומי במדינה, Radio Liechtenstein, נמצא בתהליך השגת מעמד חברות באיגוד השידור האירופי במטרה להביא את המדינה להשתתפות ראשונה בתחרות האירוויזיון. עם זאת, השדרן עוסק בשידורי רדיו בלבד, ללא שידורים טלוויזיוניים, דבר העלול למנוע את הופעת הבכורה. כמו כן, במשאל עם על הפרטת שידורי הרדיו שהתקיים ב-27 באוקטובר 2024, ההצעה התקבלה עם 6,786 תומכים (55.43%) ו-5,457 מתנגדים (44.57%). הפרטה זו לא תאפשר לליכטנשטיין להצטרף לאיגוד השידור האירופי, ולפיכך גם לא תוכל להשתתף באירוויזיון.
קוסובו קוסובו – ב-16 ביוני 2024, רשות השידור הקוסוברית, RTK, שלחה מכתב רשמי לאיגוד השידור האירופי (EBU) ובו ביקשה להצטרף לתחרות האירוויזיון בשנת 2025. ב-7 באוגוסט 2024 פורסם כי ה-EBU סירבו לבקשת RTK להצטרף לתחרות.
רוסיה רוסיה – עקב שליטת הממשלה ברשויות השידור ברוסיה, ב-29 במאי 2022 הכריז איגוד השידור האירופי על השעיה מוחלטת של חברות גופי השידור הרוסיים, מה שהופך למעשה את ההשתתפות לבלתי אפשרית. השתתפותה האחרונה של המדינה הייתה באירוויזיון 2021.
בלארוס בלארוס – בשנת 2021, בלארוס שלחה את השיר "Ya nauchu tebya (I'll Teach You)" לייצג את המדינה. השיר נפסל מהשתתפות בתחרות מפני שהוא מופנה נגד המפלגה הדמוקרטית הבלארוסית אשר מתנגדת לשלטון. ה-EBU השעו את בלארוס ל-3 שנים אך מפני שרשות השידור בבלארוס, BTRC, נשלטת על ידי הממשלה, ה-EBU הכריזו על השעיה מוחלטת של BTRC. המדינה השתתפה לאחרונה באירוויזיון 2019.
מבצעים חוזרים בתחרות

| מדינה | מבצע | שנים קודמות | מקום |
| --- | --- | --- | --- |
| פולין פולין | יוסטינה סטצ'קובסקה | 1995 | 18 |
| מונטנגרו מונטנגרו | נינה ז'יז'יץ' | 2013 (כחלק מהו סי) | 12 (חצי גמר) |
| גאורגיה גאורגיה | מריאם שנגליה | 2020 (כזמרת רקע) | – |
↑  עם חזרתה לתחרות לאחר 30 שנה מאז הופעתה הראשונה ב-1995, שברה סטצ'קובסקה את שיא הפער הארוך ביותר בין שתי הופעות של אותו אמן באירוויזיון, בו החזיקה אנה ויסי עם פער של 24 שנים בין הופעתה כנציגת קפריסין ב-1982 ל-2006 כנציגת יוון.
מיס סנשיין הקטנה

| --- | --- |

 בימוי:  ג'ונתן דייטון וואלרי פאריס
 הופק בידי:  מייקל באוג ג'ב ברודי מרק טורטלטאב
 תסריט:  מייקל ארנדט
 עריכה:  פמלה מרטין 
 שחקנים ראשיים:  אביגייל ברסלין סטיב קארל טוני קולט גרג קיניר פול דנו אלן ארקין
 מוזיקה:  מייקל דאנה דבוצ'קה
 צילום:  טים שוורסטדט 
 מדינה:  ארצות הברית 
 חברת הפקה:  Deep River Productions 
 חברה מפיצה:  פוקס סירצ'לייט פיקצ'רס
 שיטת הפצה:  וידאו על פי דרישה 
 הקרנת בכורה:  26 ביולי 2006
 משך הקרנה:  103 דקות
 שפת הסרט:  אנגלית
 סוגה:  סרט קומדיה, סרט דרמה, סרט מסע 
 מקום התרחשות:  אריזונה, קליפורניה, ניו מקסיקו 
 תקציב:  8 מיליון דולר
 הכנסות באתר מוג'ו:   littlemisssunshine
 פרסים:  גרנד פרי  פרס אוסקר לשחקן המשנה הטוב ביותר (אלן ארקין)  פרס אוסקר לתסריט המקורי הטוב ביותר (מייקל ארנדט)  מועצת ביקורת הקולנוע האמריקנית: עשרת הסרטים הטובים ביותר  פרס סזאר לסרט הזר 
 אתר רשמי
 דף הסרט ב־IMDb
 
מיס סנשיין הקטנה (באנגלית: Little Miss Sunshine) הוא סרט קולנוע אמריקאי משנת 2006, מסוגת דרמה קומית, אשר בוים על ידי הזוג ג'ונתן דייטון וואלרי פאריס. הסרט זכה בשני פרסי אוסקר, על התסריט המקורי (מייקל ארנדט) ושחקן המשנה (אלן ארקין).
הסרט עלה בדיסני+ לכבוד השקתה בישראל ב-16 ביוני 2022.
עלילת הסרט

הסרט מספר את סיפורה של משפחת הובר המתגוררת באלבקרקי שבניו מקסיקו. בתחילת הסרט מוצגות דמויות המשפחה: שריל הובר (טוני קולט), אם לשני ילדים, לוקחת את אחיה פרנק (סטיב קארל) מבית החולים, בו אושפז לאחר ניסיון התאבדות. פרנק הוא הומוסקסואל ומורה המלמד על מרסל פרוסט. בעלה של שריל, ריצ'רד (גרג קיניר), מנסה למכור שיטה אשר פיתח, ששמה "תשעה שלבים להפוך למנצח". בנה של שריל, דוויין, (פול דנו) הוא נער המעריץ את פרידריך ניטשה, וכמוהו נדר לא להוציא מילה מפיו עד אשר יתקבל לאקדמיית חיל האוויר האמריקני. אביו של ריצ'רד, אדווין (אלן ארקין), גורש מבית האבות בו התגורר, לאחר שנתפס מסניף הרואין. יש לו קשר טוב עם נכדתו בת השבע, אוליב, (אביגייל ברסלין), והוא מאמן אותה לקראת תחרות יופי לילדות, בה היא עתידה להשתתף.
תחרות היופי, הנקראת "מיס סנשיין הקטנה", נערכת בקליפורניה. כל ששת בני המשפחה נוסעים ביחד לתחרות במיניבוס הפולקסווגן שלהם. לאורך הנסיעה עוברות הדמויות מספר משברים: תקוותיו של ריצ'רד למכור את התוכנית שפיתח מתנפצות; פרנק נתקל בחברו לשעבר, אשר יוצא כעת עם מתחרהו ללימודים; אדווין מת ממנת יתר של הרואין באמצע הלילה; דוויין מגלה כי הוא עיוור צבעים, ולכן לא יוכל להיות טייס. בנוסף, מצמד המכונית נשבר, מה שמצריך את דחיפתה לאחר כל עצירה. בשלב מסוים מתקלקל גם צופר המכונית, וצופר ללא הרף. בתוך כל זה מתאמצת המשפחה להגיע לתחרות בזמן.
בתחרות מזעזעת אוליב את הקהל ואת השופטים, כשהיא מבצעת מופע חשפנות, לצלילי שירו של ריק ג'יימס "Super Freak". הקהל שורק בבוז או עוזב בהפגנתיות, אך המשפחה נחלצת לעזרתה של אוליב, ומצטרפת אליה לריקוד על הבמה. בכך מתאחדת המשפחה, אשר עמדה רק זמן קצר לפני כן על סף פירוק. לבסוף מגורשת המשפחה מהתחרות ונאסר על אוליב להשתתף בתחרות יופי בכל גבולות קליפורניה.
צילומים

הצילום הראשי החל ב-6 ביוני 2005. הצילומים התקיימו במשך 30 יום באריזונה ובדרום קליפורניה, כאשר הסצנות צולמו תוך שמירה על הסדר הכרונולוגי של התסריט. ארנדט שכתב את הסיום של הסרט שישה שבועות לפני יציאתו לפסטיבל סאנדנס, וזה צולם בדצמבר 2005. הסרט הוקדש לרבקה אניטו, אחייניתו של המפיק פיטר סראף ושחקנית משנה בסצנות שצולמו בדיינר ובחנות הנוחות, שנהרגה בתאונת דרכים ב-14 בספטמבר 2005.
שחקנים

| שחקן | תפקיד |
| --- | --- |
אביגייל ברסלין: אוליב
גרג קיניר: ריצ'רד
פול דנו: דוויין
אלן ארקין: הסבא
טוני קולט: שריל
סטיב קארל: פרנק
מרי לין רייסקוב: פאם
ביקורות

באתר Rotten Tomatoes, הסרט מיס סאנשיין הקטנה קיבל דירוג חיובי של 91%, על סמך 218 ביקורות, עם דירוג ממוצע של 7.8/10. הקונצנזוס הביקורתי באתר קובע: "מיס סאנשיין הקטנה מצליח בזכות צוות שחקנים חזק הכולל את גרג קיניר, סטיב קארל, טוני קולט, אלן ארקין ואביגיל ברסלין, וכן תסריט משעשע להפליא." באתר Metacritic, הסרט מחזיק בציון 80 מתוך 100, על סמך ביקורות מ-36 מבקרים, מה שמעיד על "ביקורות חיוביות באופן כללי".
הערות שוליים

↑  "Little Miss Sunshine (2006)". Rotten Tomatoes. נבדק ב-9 ביוני 2020. {{cite web}}:  (עזרה)
↑  "Little Miss Sunshine". Metacritic. נבדק ב-18 בינואר 2011. {{cite web}}:  (עזרה)
כיפה (אתר אינטרנט)

| --- | --- |

 סוג:  אתר חדשות
 תקופת הפעילות:  פסח ה'תש"ס (2000) – הווה
 מייסדים:  בעז נכטשטרן
 שירותים עיקריים:  חדשות ותוכן לציבור הדתי
 https://www.kipa.co.il
 
כיפה הוא אתר חדשות ותוכן המיועד לציבור הדתי לאומי.
היסטוריה

אתר כיפה הוקם בשנת 2000 על ידי בעז נכטשטרן, תלמיד בישיבת בני עקיבא כפר הרואה (לאחר מכן עבר לישיבת אורות שאול), בעודו בן 17. האתר קם כפלטפורמה למכירת חמץ מקוונת לפני פסח, פעולה שהאתר היה הראשון להציע ומתמיד בה עד היום. בנוסף, הוקם באתר מדור "שאל את הרב" שמאפשר לגולשים לשלוח שאלות לרבנים באופן אנונימי. בין הרבנים שהשיבו בשנים הראשונות היו הרב אורן דובדבני, הרב יובל שרלו, הרב שמואל אליהו ורבנים נוספים מהמגזר הדתי-לאומי. בהמשך השנה נפתחו בכיפה פורומים בנושאים רבים. בין הפורומים הבולטים אפשר לציין את הפורום לא כלה דרכנו שהצליח לשדך למעלה מ-100 זוגות ואת פורום ביכורים שהיווה במה פעיל לכותבים וכותבות. בעידן טרום הרשתות החברתיות, הפורומים היוו במה לשיח בנושאים פחות מדוברים במגזר הדתי-לאומי כמו בעיות פוריות, גירושין, רווקות מאוחרת ועוד.
נקודות ציון בהיסטוריית האתר

עד שנת 2003 נהילו את האתר בעז נכטשטרן ועדי מאמו-שוורץ, בעלי האתר. בשנים אלו עסק האתר בעיקר בדברי תורה, טקסטים רכים, מתכונים, מאמרי דעה ופורומים.
בשנת 2006 הפיקו בכיפה כנס ראשון מסוגו תחת הכותרת "יהדות, חברה ואינטרנט" ששם זרקור על השתלבות האינטרנט במגזר, השימוש בו והסכנות הטומנות בו. הכנס כלל חוברת שהופצה לקהל מחנכים והורים בנושא חינוך נכון לאינטרנט. כנסים נוספים התקיימו בשנים 2007, 2008. בין הדוברים והמרצים: הרב הראשי הרב דוד לאו, הרב יובל שרלו, הרב שמואל אליהו, הרב מנחם בורשטיין, הרב חיים נבון. אלעד טנא, עו"ד יהונתן קלינגר, עידו קינן, השר אריאל אטיאס, ח"כ זבולון אורלב, ניר ברקת ועוד.
בשנת 2007 מונה גדעון דוקוב לעורך באתר והיה אחראי להפיכת אתר כיפה לאתר חדשות מגזרי. דוקוב חנך את מדור "המעלעל" שסיקר מדי שבוע את הנעשה בעלוני השבת המגזריים ועקץ את התוכן והשיווק שלהם שוב ושוב. המדור היה לאחד הפופולריים באתר, ובאתרים נוספים ניסו להעתיק את הפורמט ללא הצלחה.
בשנת 2010 מונה לעורך אתר יונתן אוריך. בתקופתו נחשפה פרשיית מוטי אלון והאתר היה הראשון לדווח על דבריו של הרב אהרון ליכטנשטיין שיצא נגד אלון. בנוסף, בשנים אלו דיווח האתר על החרם של ישיבת הר עציון על הספר "תורת המלך" וסיפורים נוספים שהסעירו את המגזר. יחד עם אוריך עבד באתר העיתונאי נטעאל בנדל, שהיה אחראי על הפרויקט 10 דברים שלא ידעתם על הרבנים במגזר וחשף עליהם לא מעט פרטים אישיים.
בשנת 2014 מונה חנן גרינווד לעורך האתר וכיהן בתפקידו שנתיים, כשתחת כהונתו הורחב הסיקור הפוליטי באתר. סערה שהחלה באתר והפכה לסערה ציבורית הוא סרטון שהפיק האתר עם המתמודדים בפריימריז הבית היהודי. בסרטון התבטאו המתמודדים בנושא יחסם להומואים והסרטון עורר סערה קיבל חשיפה ארצית. בנוסף, נחשפה ההתנגדות של הרבנים בציונות הדתית לתכנים של ספריית פיג'מה לילדים.
בשנת 2022 החלו באתר במהלך של מיתוג מחדש, במסגרתו הוחלף הלוגו של האתר. במסגרת המהלך חידדו באתר את קהל היעד שלהם ובחרו להתמקד בציבור הדתי-לאומי הליברלי אותו הם מכנים "הדתי המשתלב". באתר מכוונים לדתיים הרואים את ההשתלבות בחברה הישראלית כאידיאל והם אינם מתנצלים על הבחירות שלהם.
בשנת 2023 החלו באתר ביצירת סדרת כנסים חברתיים תחת הכותרת "האומץ לדבר על זה". הכנסים נועדו לשתף את רוח האתר כפורץ דרך וכבעל דעה עצמאית שאיננה מפחדת מעיסוק בנושאי טאבו בחברה הדתית. הכנס הראשון עסק בנושא מתמודדי נפש בחברה הדתית, הכנס השני עסק בנושאי פוסט טראומה בעקבות מלחמת חרבות ברזל.
נושאי האתר

חדשות - ערוץ בו מסקרים את החדשות בישראל ובעולם
כסף - ערוץ בו מסקרים נושאי כלכלה "רכים" ונושאים הנוגעים לכלכלת הציבור הרחב
ברנז'ה - ערוץ בו מסוקרים אירועי תרבות, ומוזיקה, וסלב מגזריים
טלוויזה - ערוץ הכולל חדשות מהמסך, השקות של סדרות חדשות, המצלות צפייה וקולנוע
יחסים – ערוץ בו מסקרים ענייני זוגיות, יחסים, דייטים.
אוכל - ערוץ בו מסקרים חדשות בתחום האוכל, מסעדות חדשות שנפתחות, ביקורת מסעדות ומתכונים לבשלן הבייתי
אופנה -ערוץ בו מסקרים את החדשות והטרנדים בתחום האופנה
פעילות נוספת של האתר

שאל את הרב - מדור המאפשר לגולשים להפנות שאלות לרבנים
מדריך המקוואות - מדור המציג מידע עדכני על שלל מקוואות ברחבי הארץ
מדריך בתי הכנסת - מדור המציר מידע עדכני על בתי כנסת וזמני תפילה ברחבי הארץ
לוח שנה, ומידע על זמני היום ההלכתיים
ביכורים, אתר ליצירה עברית (ארכיון בלבד)
הערות שוליים

↑  מעיין כהן, בצ'ט גם רבנים מוכנים לדבר על הומוסקסואליות, באתר הארץ, 27 ביולי 2008
↑  בני עקיבא ברשת: להתחבר או להתנתק?, באתר ynet, 9 במאי 2007
↑  קובי נחשוני, אטיאס: לשר חרדי אסור לעסוק בתכנים?, באתר ynet, 28 ביולי 2008
↑  הרב שרלו: "מי שלא היה בדיונים על הרב אלון, לא יודע את הפרטים", באתר כיפה, ‏2013-10-27
↑  הרב ליכטנשטיין מתייחס לפרשת הרב אלון: "טרגדיה נוראה", באתר כיפה, ‏2010-02-17
↑  חדשות כיפה (2015-01-07), מה מתמודדי הבית היהודי חושבים על... נישואים חד מיניים, נבדק ב-2024-10-10
↑  הורים נגד ספריית פיג'מה: "תכנים שלא יעלו על הדעת ביחס לערכי היהדות", באתר כיפה, ‏2016-12-27
↑  בן גביר לשופט אהרון ברק: "טול קורה מבין עיניך", באתר אקטואליק
↑  "האומץ לדבר על זה" | כנס מיוחד - 'מתמודדי נפש בצל המלחמה', באתר קול ברמה
| דגל ישראל אתרי חדשות בישראל |
| --- | --- | --- |
| אקטואליה | דבר העובדים בארץ ישראל • דיגיטל 14 • כאן דיגיטל • הארץ • המקום הכי חם בגיהנום • וואלה • זמן ישראל • חדשות 0404 • חדשות 13 • ישראל היום • ynet • כאן חדשות • מאקו • מגפון ניוז • מידה • מעריב אונליין • News1 מחלקה ראשונה • N12 • עכשיו 14 • רוטר.נט • שיחה מקומית •  שקוף • i24 News |  |
| כלכלה | ביזפורטל • גלובס • כלכליסט • TheMarker |  |
| המגזר הדתי והחרדי | בחדרי חרדים • המחדש • הקול היהודי • חרדים10 • כיכר השבת • כיפה • סרוגים • ערוץ 7 • JDN |  |
| המגזר הערבי | א-סנארה • אל-ערב • פאנט • בוקרא תקשורת |  |
| בידור ופנאי | חורים ברשת • ישראל בידור • פנאי פלוס • Xnet |  |
| מדע וטכנולוגיה וגיימינג | הידען • מזבלה • Geektime • HWzone • GamePro • Vgames |  |
| שונות | • תיק דבקה • WDG • ONE • GoGay |  |
הסמליל הקודם עד שנת 2021
אליפות צרפת הפתוחה 2012

| --- | --- |

פרסי התחרות
 ענף:  טניס 
 תקופת התחרות:  27 במאי 2012 – 11 ביוני 2012 (16 ימים) 
 מספר תחרות:  111 
 כספי זכייה:  18.718 מיליון אירו
 אצטדיון:  אצטדיון רולאן גארוס
 זוכה:  גברים:רפאל נדאל (ספרד) נשים:מריה שרפובה (רוסיה) זוגות גברים:דניאל נסטור (קנדה)/מקס מירני (בלארוס) זוגות נשים:שרה אראני/רוברטה וינצ'י (איטליה) זוגות מעורבים:סניה מירזה/מאהש בהופאטי (הודו)
 
 → אליפות צרפת הפתוחה 2011 אליפות צרפת הפתוחה 2013 ← 
 
אליפות צרפת הפתוחה 2012 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-27 במאי והסתיימו ב-11 ביוני. זו הייתה האליפות ה-111 מאז ייסודה.
הפרסים

משתתפי תחרויות קיבלו את הפרסים הבאים (באירו):
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| תחרות | מנצח | גמר | חצי הגמר | רבע הגמר | הסיבוב הרביעי | הסיבוב השלישי | הסיבוב השני | הסיבוב הראשון |
| בודדים | 1,250,000 | 625,000 | 310,000 | 155,000 | 80,000 | 47,000 | 28,000 | 18,000 |
| זוגות | 340,000 | 170,000 | 85,000 | 43,000 | . | 23,000 | 12,000 | 8,000 |
| זוגות מעורבים | 100,000 | 50,000 | 25,000 | 13,000 | . | . | 7,000 | 3,500 |

סך הפרסים היה 18.718 מיליון אירו.
התחרות > תחרות זוגות גברים

בתחרות השתתפו 64 זוגות. להלן הזוגות שקיבלו דירוג:
דניאל נסטור (קנדה קנדה) ומקס מירני (בלארוס בלארוס), מנצחי תחרות 2011, ניצחו בתחרות
בוב בריאן ומייק בריאן (ארצות הברית ארצות הברית), מנצחי תחרות 2003, הפסידו במשחק הגמר
מיכאל לודרה (צרפת צרפת) וננד זימוניץ' (סרביה סרביה), פרשו ברבע הגמר
מריוש פירסטנברג ומרצ'ין מטקובסקי (פולין פולין), הודחו בסיבוב השלישי
רוברט לינדסטדט (שוודיה שוודיה) והוריה טקאו (רומניה רומניה), הודחו בסיבוב השני
מאהש בהופאטי ורוהן בופנה (הודו הודו), הודחו בסיבוב הראשון
לאנדר פאיס (הודו הודו) ואלכסנדר פייה (אוסטריה אוסטריה), הודחו בסיבוב השני
יורגן מלצר (אוסטריה אוסטריה) ופיליפ פצשנר (גרמניה גרמניה), הודחו בסיבוב השלישי
פרנטישק צ'רמאק (צ'כיה צ'כיה) ופיליפ פולאשק (סלובקיה סלובקיה), הודחו בסיבוב השני
איסם אול-הק קוריישי (פקיסטן פקיסטן) וז'אן-ז'וליין רוייר (קוראסאו קוראסאו), הודחו בחצי הגמר
סנטיאגו גונסאלס (מקסיקו מקסיקו) וכריסטופר קאס (גרמניה גרמניה), הודחו בסיבוב השני
אריק בוטורק (ארצות הברית ארצות הברית) וברונו סוארס (ברזיל ברזיל), הודחו בסיבוב השלישי
אנדי רם ויוני ארליך (ישראל ישראל), הודחו בסיבוב השני
דניאלה ברצ'אלי ופוטיטו סטראצ'ה (איטליה איטליה), הודחו בחצי הגמר
סקוט ליפסקי ורג'יב ראם (ארצות הברית ארצות הברית), הודחו בסיבוב השלישי
חואן סבסטיאן קבל ורוברט פארה מקסוד (קולומביה קולומביה), הודחו בסיבוב השלישי
מנצחי תחרות 2011 דניאל נסטור (קנדה קנדה) ומקס מירני (בלארוס בלארוס) נפגשו במשחק הגמר עם בוב בריאן ומייק בריאן (ארצות הברית ארצות הברית) וניצחו בשתי מערכות. לשניהם זה הייתה הזכייה הרביעית בתחרות זוגות גברים ברולאן גארוס ושנייה כזוג.
התחרות > תחרות זוגות נשים

בתחרות השתתפו 64 זוגות. להלן הזוגות החזקות שזכו בדירוג:
ליזל הובר וליזה ריימונד (ארצות הברית ארצות הברית), הודחו בסיבוב הראשון
קבטה פשקה (צ'כיה צ'כיה) וקטרינה סרבוטניק (סלובניה סלובניה), הודחו ברבע הגמר
ואניה קינג (ארצות הברית ארצות הברית) ויארוסלבה שוודובה (קזחסטן קזחסטן), הודחו ברבע הגמר
שרה אראני ורוברטה וינצ'י (איטליה איטליה), ניצחו בתחרות
אנדרה חלבצ'קובה ולוציה הרדצקה (צ'כיה צ'כיה), מנצחות חרות 2011, הודחו בחצי הגמר
יקטרינה מקארובה וילנה וסנינה (רוסיה רוסיה), הודחו ברבע הגמר
מריה קירילנקו ונדיה פטרובה (רוסיה רוסיה), הפסידו במשחק הגמר
איווטה בנשובה וברבורה זחלבובה-סטריקובה (צ'כיה צ'כיה), הודחו בסיבוב הראשון
ראקל קופס-ג'ונס ואביגייל ספירס (ארצות הברית ארצות הברית), הודחו בסיבוב השני
אנבל מדינה גאריגס וארנצ'ה פארה סנטוחה (ספרד ספרד), הודחו בסיבוב השלישי
נוריה ליאגוסטרה ויווס ומריה חוסה מרטינס סאנצ'ס (ספרד ספרד), הודחו בחצי הגמר
סבטלנה קוזנצובה וורה זבונרבה (רוסיה רוסיה), לא השתתפו בתחרות
ירמילה גאידושובה ואנסטסיה רודיונובה (אוסטרליה אוסטרליה), הודחו ברבע הגמר
בת'אני מאטק-סנדס (ארצות הברית ארצות הברית) וסניה מירזה (הודו הודו), הודחו בסיבוב הראשון
מרינה ארקוביץ' (אוסטרליה אוסטרליה) ומוניקה ניקולסקו (רומניה רומניה), הודחו בסיבוב השני
ג'יסלה דולקו ופאולה סוארס (ארגנטינה ארגנטינה), הודחו בסיבוב השני
מנצחות תחרות 2011 אנדראה חלבצ'קובה ולוציה הרדצקה (צ'כיה צ'כיה) הודחו בחצי הגמר. שרה אראני ורוברטה וינצ'י (איטליה איטליה) נפגשו במשחק הגמר עם מריה קירילנקו ונדיה פטרובה (רוסיה רוסיה) וניצחו ב-3 מערכות. באותה שנה הן ניצחו גם באליפות ארצות הברית הפתוחה.
התחרות > תחרות זוגות מעורבים

בתחרות השתתפו 32 זוגות. להלן הזוגות שזכו בדירוג:
ליזל הובר (ארצות הברית ארצות הברית) ומקס מירני (בלארוס בלארוס), הודחו ברבע הגמר
קבטה פשקה (צ'כיה צ'כיה) ומייק בריאן (ארצות הברית ארצות הברית), הודחו ברבע הגמר
קטרינה סרבוטניק (סלובניה סלובניה) וננד זימוניץ' (סרביה סרביה), מנצחי תחרות 2010, הודחו בסיבוב השני
ליזה ריימונד (ארצות הברית ארצות הברית ורוהן בופנה (הודו הודו), הודחו בסיבוב הראשון
ילנה וסנינה (רוסיה רוסיה) ולאנדר פאיס (הודו הודו), הודחו בחצי הגמר
נדיה פטרובה (רוסיה רוסיה) ודניאל נסטור (קנדה קנדה), הודחו בסיבוב הראשון
סניה מירזה ומאהש בהופאטי (הודו הודו), ניצחו בתחרות
אנדראה חלבצ'קובה (צ'כיה צ'כיה) ואיסם אול-הק קוריישי (פקיסטן פקיסטן), הודחו בסיבוב הראשון
מזוג מנצחי תחרות 2011 רק סקוט ליפסקי (ארצות הברית ארצות הברית) השתתף בתחרות. סניה מירזה ומאהש בהופאטי (הודו הודו) נפגשו במשחק הגמר עם הזוג הלא מדורג קלאודיה יאנס-איגנצ'יק (פולין פולין) וסנטיאגו גונסאלס (מקסיקו מקסיקו) וניצחו בשתי מערכות.
ישראל ברולאן גארוס

דודי סלע השתתף בתחרות הגברים והודח בסיבוב הראשון על ידי תומאש ברדיך מצ'כיה לאחר הפסד ב-3 מערכות.
שחר פאר השתתפה בתחרות הנשים. בסיבוב הראשון היא ניצחה בשתי מערכות. בסיבוב השני היא נפגשה עם אנה איבנוביץ' מסרביה שהייתה מדוגרת מס' 13 והפסידה בשתי מערכות.
אנדי רם ויוני ארליך השתתפו בתחרות זוגות גברים ודורגו במקום ה-13. הם ניצחו בסיבוב הראשון בשתי מערכות. בסיבוב השני הם הפסידו בשתי מערכות והודחו מהתחרות.
דודי סלע השתתף גם הוא בתחרות זוגות הגברים, ביחד עם פיליפו וולנדרי מאיטליה. הם ניצחו בסיבוב הראשון בשתי מערכות והובסו בסיבוב השני בשתי מערכות.
שחר פאר השתתפה בתחרות זוגות נשים לצד אירינה-קמילה בגו מרומניה. הזוג הודח בסיבוב הראשון לאחר הפסד בשתי מערכות.
רפאל נדאל, מנצח התחרות
מריה שרפובה, מנצחת התחרות